เมื่อวันที่ 31มกราคม มีอะไรกับแฟนแบบไม่ใส่ถุงยาง ตอนเช้ามาจึงได้กินยาคุมฉุกเฉินไป แล้ว2วันหลังจากกิน ประจำเดือนก็มาค่ะ(แต่ไม่ใช่รอบเดือนปกติ) และหลังจากนั้น2สัปดาห์ จึงไปซื้อชุดตรวจครรภ์ในเซเว่นมาตรวจ3ชุด ไม่ขึ้น2ขีด เลยอยากทราบว่าประจำเดือนของเดือนกุมภาจะมาเมื่อไหร่คะ? ปกติรอบเดือนจะมาช่วงวันที่ 26-30ของแต่ละเดือน แล้วตอนนี้มีอาการปวดท้องน้อยหน่วงๆมาหลายวัน ปวดหลัง อยากอาหารเยอะ มีโอกาสที่อาการอย่างนี้เกิดจากการกินยาคุมฉุกเฉินในเดือนก่อนมั้ยคะ?
สวัสดีค่ะ ยาคุมกำเนิดแบบฉุกเฉินนั้นเป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนดผลข้างเคียงจากการใช้ยาคุมฉุกเฉินอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้ดังนั้นการมีเลือดออกตามมาภายในประมาณ 1 สัปดาห์หลังการใช้ยา อาจจะเป็นผลข้างเคียงของยา ไม่ใช่ประจำเดือนตามปกติ ประจำเดือนอาจมาคลาดเคลื่อนได้ไม่เกินไปจากที่ควรจะเป็น 7 วัน ถ้าประจำเดือนมาช้ากว่านี้หรือช้ากว่า 35 วันจากรอบก่อนไปแล้วนั้น ควรซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป